m Lis 
Misingi Minne Muhimu Katika Uislamu 


Imwkusanywa na Abubakari Shabani Rukonkwa. 
Imwpitiwa na Yunus Kanuni Ngenda. 


Namuomba Allaah Mtukufu, Mola wa 'Arshi kubwa 
Akutawalishe katika Dunia na Akhera na akufanye wewe 
uwe mwenye baraka popote utakapokuwa na akufanye 
wewe uwe miongoni mwa wale wanapopewa wanashukuru, 
na wanapopewa mitihani wanasubiri, na wanapofanya 
madhambi wanaomba msamaha, hakika haya mambo 
matatu ni anwani ya kufaulu. 


Jua, Akuongoze Allaah katika kumtii Yeye, hakika 
kumpwekesha Allaah ni mila ya Nabii Ibraahiym (Alayhis 
Salaam) nayo ni kumuabudu Allaah peke Yake hali 
yakuwa ni mwenye kumtakasia dini kama alivyosema 
Allah: 

"Na wala Sikuwaumba Majini na Wanaadamu ila kwa 
lengo la kumabudu Mimi" Adh-Dhaariyaat: 56. 


Basi pindi takapofahamu kuwa hakika Allaah 
Amekuumba wewe kwa lengo la 'Ibaadah, itakupasa ujue 
ya kwamba 'Ibaadah haitwi 'Ibaadah mpaka ipatikaniwe 
kumpwekesha Allaah, kama ilivyo Swalah haitwi Swalah 
mpaka ipatikaniwe twahara basi itakapoingia shirki katika 
Ibaadah inaharibika 'Ibaadah kama hadathi inapoingia 
katika twahara inaharibu twahara, basi utakapojua hakika 
ya shirki itakapochanganyika na 'Ibaadah inaiharibu 
Ibaadah na inaporomosha 'amali na atakuwa huyo 
aliyemshirikisha Allaah katika moto milele, basi utakuwa 
umejua ya muhimu kwako ni kulijua hilo ili huenda Allaah 


Akakuokoa na mtego huu nao ni kumshirikisha Allaah, 
shirki amabayo Allah Alisema kuhusiana nayo: 
"Hakika Allaah hasamehi kushirikishwa pamoja naye na 
anasamehe kwa yalio kuwa chini ya shirki kwa amtakaye" 
An-Nisaa: 116 


Nayo ni kwa kujua misingi minne alioitaja Allaah katika 
kitabu Chake. 


MSINGI WA KWANZA 


Ni kujua ya kwamba wale makafiri aliopigana nao 
Mtukufu ndio muumbaji mwenye kupeleka mambo lakini 
kuamini huko hakukuwaingiza katika Uislamu na ushahidi 
ni neno lake Allaah: 


"Sema (ewe Muhammad, uwaambie hao washirikina) ni 
nani anayewaruzu kutoka mbinguni na ardhini, na ni nani 
anayemilki kusikia kwenu na kuona kwenu, na ni nani 
anayetoa kilicho hai kutokana na kilichokufa, na ni nani 
apangae (apelekae) mambo? Basi watasema ni Allaah sema 
(kuwaambia) basi hamumuogopi Allaah?" 


Yuunus: 31 


MSINGI WA PILI 


Ni ya kwamba wao washirikina wanasema hatuwaombi 
na wala hatuelekei kwa hao waungu wao ila kutaka 
kukurubishwa na kutaka uombezi kwa Allaah na ushahidi 
ya kwamba wao walikuwa wakiwaabudu kutaka 
kukurubishwa ni neno Lake Allaah: 


"Na wale ambao waliofanya pasi na Allaah vipenzi 
wakidai hatuwaabudu ila twataka watukurubishe kwa 
Allaah hakika Allaah Atahukumu katika yale waliyokuwa 


wakitofautiana, hakika ya Allaah Hamuongozi yule ambaye 
ni mkanushaji aliyekufuru" Az-Zumar: 3 


Na dalili ya kutaka uombezi neno Lake Allaah Mtukufu: 
"Na wanaabudu asiyekuwa Allaah yule ambaye 
hawawadhuru wao wala hawawanufaishi wao na wanasema 
hawa ndio vipenzi vyetu mbele ya Allaah" Yuunus: 18 


Uombezi Uko Aina Mbili: 
1) Uombeziu liokatazwa 
2) Uombezi uliothibitishwa au kukubaliwa. 


Ama uombezi uliokatazwa ni ule ambao unaombwa 

asiyekuwa Allaah katika yale ambayo hana uwezo juu yake 
isipokuwa Allaah tu na ushahidi ni neno Lake Allaah 
Mtukufu: 
"Enyi mlioamini toeni Alivyokuruzukuni Allaah kabla 
haijakufikieni Siku ambayo hapatakuwa na kujikomboa 
ndani yake wala urafiki wala uombezi na waliokufuru ndio 
madhalimu" Al-Bagarah: 254 


Na uombezi unaokubalika ni ule ambao huombwa Allaah 
na muombaji amekirimiwa kwa kupewa uombezi na yule 
mwenye kuombewa ni yule aliyeridhiwa na Allaah kauli 
yake na vitendo vyake baada ya kupata idhini kama 
Alivyosema Allaah: 
"Ni nani huyo awezaye kuombea mbele yake bila ya idhini 
Yake Allaah" Al-Bagarah: 255 


MSINGI WA TATU 


Ya kwamba Mtume (Swalla Allaahu 'alayhi wa aalihi wa 
sallam) alitokeza kwa watu wenye 'Ibaadah aina tofauti 
tofauti wengine wakiabudu Malaika na wengine walikuwa 
wakiabudu Manabii na watu wema na wengine wakiabudu 
miti na mawe wengine wakiabudu jua na mwezi na Mtume 


akapigana nao vita na wala hakuwatofautisha kwa vile 
wanavyoviabudu, ushahidi wa haya ni neno Lake Allaah 
Mtukufu: 

"Na pigana nao vita (Makafiri) mpaka kusipatikaniwe fitna 
(shirki) na dini yote iwe ni ya Allaah peke Yake" Al- 
Anfaal: 39. 


Na dalili ya jua na mwezi ni neno Lake Allaah: 
"Na katika alama Zake ni usiku na mchana na jua na 
mwezi, basi msilisujudie jua wala mwezi bali msujudieni 
Allaah Aliyeviumba hivyo ikiwa nyinyi kweli 
mnamuabudu Yeye Allaah" Fusswilat: 37 
Na dalili ya Malaika ni neno Lake Allaah Mtukufu: 
"Na wala hatukuwaamrisheni nyinyi kuwafanya Malaika na 
Manabii kuwa waungu" Aal-'Imraan: 80 


Na dalili ya Manabii ni neno Lake Allaah: 
"Kumbukeni Allaah Atakaposema 'Iysa mtoto wa Maryam 
je, wewe uliwaambia watu nifanyeni mimi na mamangu 
waungu badala ya Allaah? Aseme (Iysa) Wewe 
umetakasika kuwa na mshirika haiwi kwangu mimi kusema 
lisilokuwa la haki, ikiwa mimi ningalisema bila shaka 
ungelijua, unayajua yaliyomo katika nafsi yangu na wala 
sijui yaliyo katika nafsi Yako, hakika Yako ni mjuzi wa 
ghayb" Al-Maaidah: 116. 


Na dalli ya watu wema ni neno Lake Allaah: 
"Hao ndio wale wanaowaomba wakitaka kwake 
kukaribiana na Mola wao walio karibu sana na Mola wao 
miongoni mwao (na Allaah kama Malaika, wao wanafanya 
haya haya), wanatumai rehma Zake na wanaogopa adhabu 
Zake Allaah" Al-Israa: 57 


Na dalili ya miti na mawe ni neno Lake Allaah: 
"Je, mumewaona Laata na 'Uzah na yule Manaata wa tatu 
wa mwisho?" An-Najm: 19-20 


Na Hadiyth ya Abu Waagid Al-Laythiy (Radhiya 
Allaahu 'anhu) amesema tumetoka na mtume (Swalla 
Allaahu 'alayhi wa aalihi wa sallam) kwenda katika vita 
vya Hanayn na sisi tukiwa tumesilimu karibuni na 
walikuwa washirikina wana mkunazi wakitundika hapo 
panga zao kwa ajili ya kupata baraka, mti huo ukiitwa 
Dhaatu Anwaat, tukapita katika mkunazi tukasema ewe 
Mtume tufanyie na sisi huo mti wa Dhaatu Anwaat tupate 
baraka kama vile walivyonao hao Dhaatu Anwaat, akasema 
Mtume (Swalla Allaahu 'alayhi wa aalihi wa sallam): 
“Mungu Mkubwa hakika mmesema maneno makubwa 
kama vile Banu Israaiyl walivyomwambia Muusa" At- 
Tirmidhiy. 


MSINGI WA NNE 


Hakika washirikina wa sasa wamezidisha kufanya shirki 
kuliko washirikina wa mwanzo kwa sababu washirikina wa 
mwanzo walikuwa wakifanya shirki wakati wa raha na 
wakimtakasia Allaah 'Ibaadah wakati wa matatizo. Na 
washirikina wa sasa shirki zao ni wakati wote sawa wawe 
katika raha au katika shida, na dalili ni neno Lake Allaah: 
"Na wanapopanda katika meli (wakiwa katika misukosuko) 
humuomba Allaah na hali ya kuwa wakimtakasia yeye dini, 
lakini pindi wakiokolewa wakifika katika nchi kavu 
wanarudia kaika shirki zao" Al-'Ankabuut 65 


Imetimia hapa hii Misingi Minne na Swala na Salamu 
ziende kwa Mtume Muhammad Swalla Allaahu 'alayhi wa 
(aalihi wa sallam). 


